એ બાળક મનમાં મૂંઝાવા લાગ્યો કે પપ્પા તો કહેતા હતા કે સાચું બોલવાથી લાભ થાય છે; જ્યારે હું મારા શિક્ષક સામે સાચું બોલ્યો તો મને પનિશમેન્ટ થઈ! સાચું બોલવાથી લાભ થતો હોય તો મને પનિશમેન્ટ કેમ થઈ? નક્કી, મારા પપ્પાએ મને સમજાવવામાં કંઈક ભૂલ કરી છે! બાળક ઘરે ગયો. તેના ચહેરા પર ઉદાસીનતા જોઈને પપ્પાએ પૂછ્યું, ‘બેટા! તને શું થયું છે? તું કેમ ઉદાસ છે?’ દીકરાએ તરત કહ્યું, ‘પપ્પા! તમે ખોટા છો. તમે મને કહેતા હતા કે સાચું બોલવાથી ખૂબ લાભ થાય છે, પણ આજે સ્કૂલમાં મને સાચું બોલવાથી પનિશમેન્ટ થઈ. જો હું સાચું ન બોલ્યો હોત તો મને પનિશમેન્ટ ન થઈ હોત…!’